**Հիմնավորում**

**«Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության Կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ կատարելու մասին» Կառավարության որոշման նախագծի ընդունման վերաբերյալ**

**1. Իրավական ակտի ընդունման անհրաժեշտությունը**

Հայաստանի Հանրապետության առողջապահության նախարարության «Գլոբալ հիմնադրամի աջակցությամբ իրականացվող Հայաստանի Հանրապետությունում տուբերկուլյոզի և ՄԻԱՎ/ՁԻԱՀ-ի ծրագրերի հզորացում» դրամաշնորհային ծրագրի միջոցների ծախսման 2021 թվականի բյուջեում վերաբաշխում կատարելու, և Հայաստանի Հանրապետության կառավարության 2020 թվականի դեկտեմբերի 30-ի N2215-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի անհրաժեշտությունը պայմանավորված է Հայաստանի Հանրապետության առողջապահության նախարարության և ՄԻԱՎ/ՁԻԱՀ-ի, տուբերկուլյոզի և մալարիայի դեմ պայքարի Գլոբալ հիմնադրամի միջև 2018 թվականի օգոստոսի 23-ին կնքված «Հայաստանի Հանրապետությունում տուբերկուլյոզի դեմ պայքարի ուժեղացում» դրամաշնորհի հատկացման պայմանագրում փոփոխություններ իրականացնելու վերաբերյալ 2021 թ. հունիսի 11-ին ստորագրված համաձայնագրով ( Ref.: EECA/DL/212 -11/06/2021, IL6) (կցվում է):

**1.1. Կարգավորման հարաբերությունների ներկա վիճակը և առկա խնդիրները**

Գլոբալ հիմնադրամի և ՀՀ կառավարության միջև ստորագրված շրջանակային համաձայնագրի համաձայն ծրագրի շրջանակներում ձեռք բերվող ապրանքների և ծառայությունների ավելացված արժեքի հարկի և մաքսատուրքերի գումարները ենթակա են համաֆինանսավորման ՀՀ կառավարության միջոցներով: «Հայաստանի Հանրապետությունում ՄԻԱՎ/ՁԻԱՀ-ի և տուբերկուլյոզի դեմ պայքարի ուժեղացում» դրամաշնորհային ծրագրի 11004 միջոցառման 4822 հոդվածով նախատեսված գումարները ներկայումս սպառվել են, և մինչև տարեվերջ առկա են լրացուցիչ կարիքներ, որոնք առաջարկվում է ֆինանսավորել 32004 միջոցառման համար նախատեսված միջոցների տնտեսումներից:

**1.2. Առկա խնդրի առաջարկվող լուծումը**

Հաշվի առնելով վերը նշվածը` առաջարկվում է համապատասխան փոփոխություններ կատարել ՀՀ կառավարության 2020 թվականի դեկտեմբերի 30-ի N 2215-Ն որոշման մեջ։

**2. Կարգավորման առարկան**

Նախագծով նախատեսվում է`

* 1053 ծրագիր 070601-11004 միջոցառման շրջանակներում ընդհանուր առմամբ 15,000.0 հազար ՀՀ դրամ միջոցների ավելացում: Միջոցառման շրջանակներում նախատեսված հարկերի և պարտադիր վճարների փաստացի ծախսերի գերազանցումը պայմանավորված է Կովիդ համավարակի արդյունքում 2021 թվականին Գլոբալ հիմնադրամի կողմից ուղղակի գնման եղանակով նախատեսված և փաստացի ներմուծված բեռների ծավալների ավելացումով:
* 1053 ծրագիր 070601-32004 միջոցառման շրջանակներում ընդհանուր առմամբ 15,000.0 հազար ՀՀ դրամ միջոցների պակասեցում: Պակասեցումը պայմանավորված է բժշկական որոշ սարքավորումների ավելացված արժեքի հարկից ազատված լինելու հանգամանքից, ինչը ամփոփվում է գնումների մրցույթի կայացման արդյունքում և նախապես կանխատեսել հնարավոր չէ:

**3. Լրացուցիչ ֆինանսական միջոցների անհրաժեշտության և նշված գումարի չափով ֆինանսական միջոցների վերականգնման անհրաժեշտության մասին**

Որոշման նախագծի ընդունումը չի հանգեցնում ՀՀ պետական բյուջեից լրացուցիչ միջոցներ հատկացնելու անհրաժեշտության:  Նվազեցվող գումարի չափով ՀՀ պետական բյուջեի հաշվին ֆինանսական միջոցների վերականգնման անհրաժեշտությունը բացակայում է։

**4. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

«Հայաստանի Հանրապետության 2021 թվականի պետական բյուջեի մասին» Հայաստանի Հանրապետության օրենքում վերաբաշխում և Հայաստանի Հանրապետության Կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ կատարելու մասին» Կառավարության որոշման նախագիծը չի բխում որևէ ռազմավարական փաստաթղթից և Կառավարության 2021-2026թթ. ծրագրից:

**5. Իրավական ակտի կիրառման դեպքում ակնկալվող արդյունքը**

Սույն իրավական ակտի ընդունմամբ հնարավոր կլինի ավելացնել լրացուցիչ միջոցներ դրամաշնորհային ծրագրի շրջանակներում ստացված բժշկական նշանակության ապրանքների և դեղերի մաքսազերծման համար նախատեսված ծախսերը հոգալու համար:

**6.Տեղեկատվություն**

«Հայաստանի Հանրապետության 2021 թվականի պետական բյուջեի մասին» օրենքում վերաբաշխում և Հայաստանի Հանրապետության Կառավարության 2020 թվականի դեկտեմբերի 30-ի թիվ 2215-Ն որոշման մեջ փոփոխություններ կատարելու մասին» Կառավարության որոշման նախագծի ընդունման կապակցությամբ ՀՀ պետական բյուջեի ծախսերը և եկամուտները չեն ավելանա, Հայաստանի Հանրապետության այլ իրավական ակտերում փոփոխություններ կատարելու անհրաժեշտություն չի առաջանա: